open-index/open-wikipedia-markdown huggingface dataset:
Røde Kors Haugland Rehabiliteringssenter

**Røde Kors Haugland Rehabiliteringssenter** (RKHR), også kalt **Hauglandssenteret**, er et rehabiliteringssenter i Fjaler kommune i Sogn og Fjordane drevet av Norges Røde Kors. Institusjonen er den største på Vestlandet innen rehabilitering.

Historien til RKHR strekker seg tilbake til overrettsaksfører Christian Bekker fra Bergen som i 1945 bosatte seg på Haugland, 3 km nord for Flekke. Da han døde i 1980 testamenterte han eiendommen til Røde Kors på premisset om at stedet skulle benyttes til humanitære formål. Det ble startet rehabilitering av bygningene, og det ble først drevet som et aktivitetssenter for funksjonshemmede, samt leirskole. Lions Clubs International etablerte også en innsamlingaksjon som skulle gå til å etablere et større senter med bedre fasiliteter, og i 1992 ble dette senteret åpnet med navnet Haugland Helsesportssenter med Kong Harald som snorklipper. I 1993 fikk senteret navnet det har i dag.

RKHR har avtale med Helse Vest RHF om å tilby spesialiserte rehabiliteringstjenester og tverrfaglig rehabilitering gjennom ordningen Raskere tilbake. Senterets tilbud er rettet mot et bredt utvalg av pasienter og diagnoser, pasientene kan f.eks. ha plager i muskel og skjelett, slite med overvekt, ha sykdommer som Parkinsons eller cerebral parese, eller de kan trenge opptrening etter kreftbehandling. Årlig er ca. 1300 pasienter til rehabilitering ved RKHR, og det er rundt 90 ansatte ved senteret.

På samme eiendom har United World College siden 1995 vært etablert med internasjonal skole for 200 elever fra hele verden. I 2007 ble Haugland Internasjonale Forsking- og Utviklingssenter etablert i et samarbeid mellom RKHR, UWC og Fjaler kommune. RKHR samarbeider også med Beitostølen Helsesportssenter.

## Galleri

Bekkerhuset.jpg|Bekkerhuset, det gamle huset til Christian Bekker
Basseng Hauglandssenteret.jpg|Senteret har eget badeanlegg
Flekkefjorden speil.jpg|Idyllisk beliggenhet ved Flekkefjorden
Red Cross Nordic United World College.jpg|UWC er nærmeste nabo


## Referanser


## Eksterne lenker
*
Wadi Hammamat

**Wadi Hammamat** er et uttørket elveleie i Østørkenen i østre Egypt, kjent for at arkeologer der hag gjort interessante funn.

## Inskripsjoner
På stedet er det mange innristninger og inskripsjoner fra tiden før dere egyptiske dynastiers til og frem til moderne tid. Stedet beskrives også på det eldste kjente bevarte geologiske kart (*[[Pyruskartet i Torino]]*). 

Her er det avbildninger av egyptiske *'tidbåter*, skapte så tidlig som 4000 f.Kr. Wadi Hammamat er det eneste sted i den østlige ørken der man har funnet fargede petroglyffer.

### Khnemibres genealogi
I en av klippene er det en helleristning fra år 496 f.Kr, samtidig som perserne invaderte Egypt, der en kongelig arkitekt har risset inn sitt familietre, kalt Khnemibres genealogi, en av bare tre lengre kjente genealogier som kan kobles til Nyrikets faraoer. Listen i geneaologien passer ikke med den tradisjonelle egyptiske kronologi, noe som har ført til at noen egyptologer, deriblant David Rohl, har satt spørsmålstegn ved den og gått inn for en ny kronologi.

#### Khnemibres genealogi

## Referanser
Brigitte Bierlein

**Brigitte Bierlein** (1949–2024) var en østerriksk jurist, dommer og politiker (partiløs) som fra mai 2019 til januar 2020 var Østerrikes forbundskansler. Hun var den første kvinnelige kansler i landet. Hennes regjering besto av kun fagfolk og var ment å sitte til det ble holdt nyvalg i Østerrike i september 2019. Bierlein var ledende statsadvokat ved Østerrikes høyesterett, senere visepresident og i 2018 president i Østerrikes forfatningsdomstol.

## Liv og virke
### Bakgrunn
Bierlein gikk på skole i Wien og gikk ut fra gymnasiet i 1967. Hun studerte jus i Wien og tok juridisk doktorgrad i 1971.

### Karriere
Bierlein tok den særskilte dommereksamen i 1975 og var dommer i bydelen Wien Innere Stadt og i Wiens straffedomstol. Fra 1977 var hun statsadvokat, deretter ansatt i justisdepartementet og ved Oberstaatsanwaltschaft i Wien. Fra 1990 til 2002 var hun som den første kvinne i stillingen som ledende statsadvokat («Generalanwältin») ved Oberster Gerichtshof, Østerrikes høyesterett.

Hun ble i 2003 utnevnt som visepresident i forfatningsdomstolen og i 2018 president samme sted. Hun var i begge tilfeller den første kvinne i stillingen.

### Forbundskansler
Østerrikes president Alexander Van der Bellen kunngjorde på en pressekonferanse 30. mai 2019 at han hadde gitt Bierlein i oppdrag å etablere en ny regjering i Østerrike. Presidenten kalte regjeringen en «tillitsregjering» («Vertrauensregierung») som var ventet å sitte til valget i Østerrike i september 2019. Valget som ble utlyst som nyvalg kom etter at regjeringen til Sebastian Kurz ble kastet ved et mistillitsvotum. På det tidspunkt hadde allerede regjeringsmedlemmene fra SPÖ fratrådt. Det første ledd i hendelsesrekken var likevel at daværende visekansler Heinz-Christian Strache måtte gå av. Strache hadde gått i en videofelle der han lovet bort offentlige oppdrag mot pengestøtte til sitt parti foran valgkampen i 2017.

President Van der Bellen hadde på forhånd fått tilslutning til Bierlein som kansler fra partilederne Norbert Hofer (FPÖ), Pamela Rendi-Wagner (SPÖ) og Sebastian Kurz (ÖVP).

Først i januar 2020 kom partiene som seiret i valget i september 2019, ÖVP og Die Grünen – Die grüne Alternative, til enighet om en regjeringsplattform med Kurz som forbundskansler, og han overtok som forbundskansler 7. januar 2020.

## Referanser
Alfred P. Wright

**Alfred Pettersen Wright** (født 1. september 1847 i Porsgrunn, død 26. januar 1929) var en norsk forretningsmann, skipsreder, konsul og stortingsrepresentant (Høyre).

Han var sønn av skipsreder Peter Magnus Petersen (1816–1893) og Karen Magdalene Wright.

Wright var gift med Helene Gulbranson (1864–1921) i 1884, eldste datter av godseier cand jur. Carl August Gulbranson, han var svoger til Ragnvald Hvoslef,og far til høyremannen, stortingsrepresentanten og motstandsmannen, Carl P. Wright.

Wright ble student 1866 og cand.jur i 1873. Etter noen år i utlandet overtok han sin fars forretning. Han deltok i opprettelsen av skipsforsikringsselskapet «Reform», etablerte Porsgrunn Gjærfabrikk og Norrøna Fabrikker, deltok i opprettelsen av Porsgrunn Porcelænsfabrik og Porsgruns bryne-og slipestensfabrik. Han var dansk visekonsul fra 1898, medlem av Tolltariffkommisjonen fra 1896, av komiteen av Norges deltagelse i Stockholmsutstillingen 1897 og av Traktatkomiteen 1906. I tillegg var han medlem av jernbanekomiteen fra 1903. Han var varasekretær i Lagtinget og medlem av tollkomiteen 1910–1912.

Alfred Pettersen Wright var ordfører i bestyrelsen for Skiens kreditbank fra 1891. Han var medlem av bystyret i 1893, i mange år medlem av formannskapet og ordfører. Under navnet Alfred Petersen var han vararepresentant til Stortinget i 1886–1888 og i 1889–1891 og i 1892–1894 for Høyre. Han var også varamann til Stortinget i 1903–1906. Fra 2. november til 2. desember 1903 møtte han for J.C. Knudsen. I 1910–1912 var han fast representant på Stortinget under navnet Alfed P. Wright. Han ble permittert i 1912 fra 8. juli.

## Referanser


## Eksterne lenker
*
3. etappe av Tour of Norway 2019

**3. etappe av [[Tour of Norway 2019]]** gikk fra Lyngdal til Kristiansand den 30. mai 2019 og var 179,7 km lang.

## Resultater

## Øvrige stillinger etter etappen

## Eksterne lenker
*
Andreja Koblar

**Andreja Koblar**, (født **Grašič**, 2. september 1971 i Kranj i Jugoslavia), er en slovensk tidligere skiskytter som deltok i Vinter-OL i 1994, 1998 og 2002 for Slovenia. Hun er gift med alpinisten Jernej Koblar.

Hennes beste mesterskapsplasseringer er 4.-plass på fellesstart i VM i skiskyting 1999 i Holmenkollen og en femteplass på normaldistansen under Vinter-OL 1998 i Nagano. Hun har tre rennseire i verdenscupen i skiskyting, alle på normaldistansen. Sesongen 1995/96 vant hun normaldistansecupen.

## Referanser


## Eksterne lenker
* 
*Andreja Koblar hos skisport365.com
Lillesands Sparebank

**Lillesands Sparebank** er en sparebank i Lillesand etablert i 1852.  Banken er medlem av Finans Norge .

Lillesands Sparebank har eierandeler i Frende Forsikring.

## Referanser


## Eksterne lenker
*
Hans Olsen

**Hans Olsen** (1833–1910) var en snekkermester og byggmester som var aktiv omtrent samtidig med brødrene Homan og fikk oppført en rekke villaleiegårder i Homansbyen.

## Litteratur
* Geir Tandberg Steigan: Arkitekter: Hans Olsen (1833–1910) (Arkitekturhistorie.no)
Wadi el-Hudi

**Wadi el-Hudi** er et elveleie i Østørkenen i det sørlige Egypt ca 35 km sørøst for Aswan. Ordet wadi er en egyptisk betegnelse på et elveleie i en ørken eller annet tørt område, og det dreier seg om et elveleie som i hele eller store deler av året er uten vannføring.  

Wadi el-Hudi er kjent for sine ametyster og for mange råstoffer som ble utvunnet her fremfor alt under Mellomrikets tid i antikken. Det finnes rester av mange gamle bygninger for datidens arbeidere; de stammer fra Mellomriket og fra den gresk-romerske periode. En slags festning antas å ha tjent forvaltningsøyemed.  

Historisk viktige er en rekke klippeinnskrifter som for det meste lar seg tidfeste til Mellomriket. En rekke herskere nevnes i inskripsjonene, som Mentuhotep IV, Senusret I, Amenemhat II, Senusret III, Amenemhat III, Amenemhat IV og Sobekhotep IV. Også gudinnen Hathor nevnes ganske ofte. 

## Referanser

## Litteratur
* Ashraf I. Sadek: *The Amethyst Mining Inscriptions of Wadi el-Hudi.* Aris & Phillips, Warminster 1980, ISBN 0-85668-162-8.

## Eksterne lenker
* Late Roman Amethyst and Gold Mining in Wadi el-Hudi
Ludwig Gredler

**Ludwig Gredler** (født 19. november 1967) er en østerriksk tidligere skiskytter og trener. Han tok sølv under VM i skiskyting 2000 i Holmenkollen og bronse under VM i skiskyting 1997 i Brezno-Oserblie, begge medaljene vant han på 20 km normaldistanse. Gredler deltok i vinter-OL for Østerrike fem ganger: 1992, 1994, 1998, 2002 og 2006.  

## Resultater
Kilde: Skisport365.com
### Olympiske leker

### Verdensmesterskap
*2 medaljer (1 sølv, 1 bronse)*

### Verdenscupseire
*6 seire (3 på 20 km, 3 på 10 km)*

## Referanser


## Eksterne lenker
* 
* Ludwig Gredler hos skisport365.com
Skudenes & Aakra Sparebank

**Skudenes & Aakra Sparebank** er en norsk sparebank i Karmøy kommune med seks kontorer, med hovedkontor på Åkrehamn. Banken er medlem av Finans Norge og innehar konsesjon fra Finanstilsynet.

Skudenes & Aakra Sparebank har også eierandeler i Frende Forsikring.

## Referanser


## Eksterne lenker
*
Stener Lenschow

**Joachim Stener Johannes Lenschow** (1842–1937) var en norsk arkitekt. Han var sønn av den tyskfødte murmesteren Asmus Lenschow.

Stener Lenschow var i en årrekke bygningsinspektør i Kristiania og tegnet dessuten fra ca. 1870 bygninger i nyrenessanse og senklassisme som er oppført i sentrale deler av byen. Lenschow vant arkitektkonkurransen om regjeringsbygg i 1891, men måtte på grunn av sykdom overlate oppdraget til Henrik Bull, som var gjennomførende arkitekt for den oppførte fløyen som i dag huser Finansdepartementet.

## Referanser


## Litteratur
* Geir Tandberg Steigan: Arkitekter: Stener Johannes Lenschow (1842–1937) (Arkitekturhistorie.no)
Verdenscupen i hurtigløp på skøyter 2009/10 – Verdenscup 2 – 3000 meter kvinner

**[[Verdenscupen på skøyter|Verdenscup]] nummer to i [[Verdenscupen i hurtigløp på skøyter 2009/10|sesongen 2009/10]] i [[hurtigløp på skøyter]] for kvinner på 3 000 meter** i Thialf i Heerenveen, Nederland fredag den 13. november 2009.

Distansen ble vunnet av tyske Stephanie Beckert på 4.05,29 foran tsjekkiske Martina Sáblíková på andreplass og tyske Daniela Anschütz-Thoms på tredjeplass. Gruppe B ble vunnet av nederlandske Diane Valkenburg på 4.10,98 foran norske Mari Hemmer på andreplass og sørkoreanske Park Do-yeong på tredjeplass.

## Medaljevinnere

## Resultater

## Funksjonærer
* Overdommer var Daniel Cabelduc, Sverige.
* Startere var Jirku Jääskeläinen, Finland for gruppe A og Wim Boerdijk, Nederland for gruppe B.

## Referanser




## Eksterne lenker
* Menyside for parsammensetning og resultater på live.isuresults.eu.
** Gruppe A : Parsammensetning, passerings- og rundetider i parrekkefølge, resultater og analysediagram for rundetider på live.isuresults.eu.
** Gruppe B : Parsammensetning, passerings- og rundetider i parrekkefølge, resultater og analysediagram for rundetider på live.isuresults.eu.
* Resultater for gruppe A og gruppe B på www.ISU.html.infostradasports.com
* Resultater på www.SpeedSkatingStats.com (engelsk) og på www.SchaatsStatistieken.nl (nederlandsk).
* Resultater for gruppe A og for gruppe B på www.SpeedSkatingNews.info på engelsk.
** Bilder fra gruppe A på SpeedSkatingPhotos.info/DesgPhoto.com
* Resultater for gruppe A og for gruppe B på SpeedskatingResults.com på engelsk
* Resultater for gruppe A (med ''uavhengig eget poengsystem'') og for gruppe B på www.The-Sports.org på engelsk
Fortidens helter

***Fortidens helter*** (originaltittel ***Field of Dreams***) er et amerikansk fantasydrama fra , skrevet og regissert av Phil Alden Robinson. Filmen er basert på W. P. Kinsellas roman *Shoeless Joe*. Kevin Costner, Amy Madigan, James Earl Jones, Ray Liotta og Burt Lancaster spiller hovedrollene. Dette var for øvrig Lancasters siste filmrolle. 

*Fortidens helter* fikk god kritikk og ble nominert til tre Oscar-priser for beste originalmusikk (James Horner), beste filmatisering (Robinson) og beste film.

Filmen ble innlemmet i National Film Registry i 2017, et utvalg av filmer til bevaring i det amerikanske nasjonalbiblioteket Library of Congress. Sitatet «If you build it, he will come.» («Hvis du bygger det, så kommer han.») ble i 2005 kåret til en av de femti beste replikkene i amerikansk filmhistorie, i kåringen AFI's 100 Years…100 Movie Quotes.

## Handling
Ray Kinsella (Kevin Costner) er en bonde fra Iowa som blir inspirert av en mystisk stemme til å bygge en baseball-bane på eiendommen sin. Det viser seg å være en underbevisst hyllest til faren som elsket «Shoeless» Joe Jackson og baseball-laget Chicago White Sox. Etter hvert begynner flere avdøde spillere fra White Sox å trene på banen. Rays svoger Mark (Timothy Busfield), som ikke kan se spøkelsene, forteller ham at gården står i fare for å gå konkurs om han ikke kvitter seg med baseball-banen. Når stemmen dukker opp igjen, bestemmer han seg for å oppsøke den radikale forfatteren Terence Mann (James Earl Jones), som har skrevet om baseball-sportens gullalder.

## Medvirkende
*Kevin Costner som Ray Kinsella
*Amy Madigan som Annie Kinsella
*James Earl Jones som Terence Mann
*Ray Liotta som Shoeless Joe Jackson
*Burt Lancaster som Archibald «Moonlight» Graham
*Frank Whaley som Archie Graham
*Timothy Busfield som Mark
*Dwier Brown som John Kinsella
*Art LaFleur som Chick Gandil
*Michael Milhoan som Buck Weaver
*Steve Eastin som Eddie Cicotte
*Charles Hoyes som Swede Risberg
*Gaby Hoffmann som Karin Kinsella
*Fern Persons som Annie's mother
*Kelly Coffield Park som Dee

## Referanser


## Eksterne lenker
*
Jonsvollskvartalet

**Jonsvollskvartalet** er et bygg i Jonsvollsgaten i Bergen. Bygget er hovedkontoret til blant annet Sparebanken Vest, Frende Forsikring, Brage Finans, Norne Securities og Bulder Bank.

Bygget er tegnet av Arkitektgruppen CUBUS og Brandsberg-Dahls Arkitekter og stod ferdig i 2015. Totale byggekostnad ble oppgitt til  kroner, inkludert mva.

## Innhold
Bygget rommer kontorlandskaper, møterom, stillerom, auditorium, undervisningsrom, kantine med kjøkken, tekniske rom og parkeringsanlegg for 24 biler. Bygget er dimensjonert for 700 kontorarbeidsplasser i bygget, for Sparebanken Vest og datterselskaper. Auditoriet har cirka 100 sitteplasser, og kantinen rommer 300 personer.

## Eiere

Bygget eies av Jonsvollskvartalet AS hvor originalt eierfordelingen var Trond Mohn-selskapet Meteva AS (24%), Trond Mohn Stiftelse (12%), Bera AS (27%, Magne Roar Sangolt og Mats Sangolt og Ineiken AS (3%, Ingolf A Eikenes Johansen) ,  men i april 2019 ble det annonsert at Sparebanken Vest kjøper ut de andre eierne og eier hele bygget selv.

## Utmerkelser

* Vinner av Eiendomsprisen 2016
* Nominert til Arkitekturprisen 2017
* Årets bygg 2015
* Bergen Kommunes Arkitektur og Byformingspris 2016

## Historie

### Rivingen i 2007
2. april 2007 ble det siste av de store trehusene fra 1700-tallet i Jonsvollkvartalet jevnet med jorden. Raseringen av Jonsvollkvartalet skjedde etter protester og Velforeningene på Nøstet, Verftet og Klosteret prøvde å stopp rivingen. I juni 2005 holdt 10–15 personer et av husene okkupert i fem døgn og måtte til slutt fjernes av politiet, hvoretter huset natten etter igjen ble okkupert.

### Eldre historie
Jonsvollskvartalet har navnet sitt fra det tidligere Jonsklosteret, som lå i området Strandgaten - Tårnplassen. Det som i dag kalles Engen ble opprinnelig kalt Jonsvollene etter Jonsklosteret som hadde beitemarker i området. Engen/Jonsvollene fungerte også som kampvoll under borgerkrigene på 1100-tallet.

Selve Jonsvollsgaten ble etablert i 1875 og fasadene nye bygg vendte seg da med fasaden mot gaten. I 1944 ble deler av Jonsvollskvartalet bombet og mange bygg jevnet med jorden. Nye moderne bygg i 8 etasjer ble reist mot Komediebakken.Bergen og området rundt Nøstet og Jonsvollskvartalet har lang tradisjon for kulturliv, og Vestlandets kulturliv har i over 200 år hatt forankring nettopp rundt Nøstebukten. På 1800-tallet lå både Komediehuset (Det Gamle Teater) og Ekserserhuset her.

## Referanser
Islandsk mesterskap i friidrett innendørs 2019

**Islandsk mesterskap i friidrett innendørs 2019** (Meistaramót Íslands innanhúss 2019) ble arrangert 23. og 24. februar 2019, i Íþróttahöllin Kaplakrika i Hafnarfjörður i Reykjavík på Island. 

## Medaljevinnere
### Menn

### Kvinner

## Se også
*Islandsk mesterskap i friidrett 2019

## Eksterne lenker
*  Det islandske friidrettsforbundet - MÍ, aðalhluti - 23.2.2019 og 24.2.2019 - Hafnarfjörður
Kjærlighet ved andre blikk

***Kjærlighet ved andre blikk***, (originaltittel: *Fools Rush In*) er en amerikansk romantisk komedie fra 1997 regissert av Andy Tennant og med Matthew Perry og Salma Hayek i hovedrollene.

## Sammendrag
Alex Whitman (Matthew Perry) er en arkitekt fra New York City som blir sendt til Las Vegas for å føre tilsyn med byggingen av en ny nattklubb som bedriften hans har blitt ansatt til å bygge. I Las Vegas møter han Isabel Fuentes (Salma Hayek) en meksikansk-amerikansk fotograf. Alex og Isabel blir tiltrukket av hverandre ved første blikk, og de ender med å tilbringe en natt sammen. Imidlertid tar deres umiddelbare attraksjon snart slutt, og de ser hverandre ikke på tre måneder.

Når de møtes igjen, er det fordi Isabel er gravid med barnet deres. Hun bestemmer seg for å beholde barnet og oppdra det på egen hånd. Hun vet at det å bli alenemor vil skuffe familien hennes, og hun ber Alex om å følge henne til et middagsselskap, slik at de i alle fall har møtt ham én gang. Alex sier seg enig, og til tross for noen kulturelle forskjeller finner han seg stadig mer tiltrukket av Isabels personlighet. Selv om Isabel er klar til å si farvel til ham etter selskapet, foreslår Alex plutselig at de kan begynne et virkelig forhold.

Men etter at Isabel møter moren til Alex og Alex blir konfrontert av Isabels far, begynner begge to å lure på om de virkelig gjør det rette. I tillegg blir Alex nødt til å balansere sin karriere i New York med Isabels ønske om å arbeide i Nevada. Isabel har komplikasjoner med graviditeten, og forteller Alex at hun mistet babyen. Alex går skuffet tilbake til jobben med nattklubben, og Isabel reiser hjem til Mexico for å flytte inn hos slektningene sine. Alex innser at han virkelig ønsker å ha en familie med Isabel mer enn karrieren sin i New York. Han reiser derfor til Mexico for å finne Isabel. Hennes slektninger avslører at Isabel fremdeles er forelsket i Alex, og han oppdager at Isabel fortdstt er gravid med barnet hans. Isabel føder en datter, og filmen avslutter med at de gifter seg begge familiene deres til stede.

## Medvirkende
* Matthew Perry - Alex Whitman
* Salma Hayek - Isabel Fuentes-Whitman
* Jon Tenney - Jeff
* Carlos Gómez - Chuy
* Tomas Milian - Tomas Fuentes
* Siobhan Fallon - Lainie
* John Bennett Perry - Richard Whitman
* Stanley DeSantis - Judd Marshall
* Suzanne Snyder - Cathy Stewart
* Anne Betancourt - Amalia Fuentes
* Jill Clayburgh - Nan Whitman
* Garret Davis - Stan
* Annie Combs - Dr. Lisa Barnes, Ob-Gyn

## Referanser


## Eksterne lenker
*
Judee Sill

**Judee Sill** (født **Judith Lynne Sill** 7. oktober 1944 i California, død 23. november 1979) var en amerikansk sanger og låtskriver. Hun var den første artisten til å bli signert hos David Geffens Asylum Label. Hun ga ut to album på Asylum, og fullførte delvis et tredje album før hun døde av en overdose i 1979.
Hennes selvtitulerte debutalbum ble utgitt på slutten av 1971 og ble 18 måneder senere etterfulgt av *Heart Food*. I 1974 spilte hun inn demoer til et tredje album som aldri ble fullført. Demoene ble senere utgitt med andre rariteter på to-disc samlingen *Dreams Come True* i 2005.

Sill var sterkt påvirket av Bach, mens hun tekstmessig ofte brukte elementer fra kristendommen.

## Biografi
Judith Lynne Sill ble født i Studio City i California 7. oktober 1944, og tilbrakte sin tidlige barndom i Oakland-området. Hennes far, Milford «Bun» Sill, importerte eksotiske dyr til bruk i filmer, og eide en bar i Oakland der Judee Sill lærte å spille piano.

Da han døde av lungebetennelse i 1952, flyttet Sills mor, Oneta, sammen med Judee og hennes eldre bror, Dennis, til Los Angeles, der Oneta snart møtte og giftet seg med *[[Tom og Jerry]]*-animatør Kenneth Muse.

I et intervju med magasinet *Rolling Stone* fra 1972, beskrev Sill livet hjemme som ulykkelig og voldelig etter at moren giftet seg på nytt. Hun ble overført fra en offentlig videregående skole til en privat skole, hvor hun møtte andre opprørske tenåringer. Noen av dem var angivelig involvert i kriminalitet. Enten mens hun gikk på videregående skole eller etter fullført skolegang (avhengig av kilde), begikk Sill og en mann hun hadde møtt, en serie væpnede ran av bedrifter, for eksempel brennevinsbutikker og bensinstasjoner. Sill og hennes partner ble snart arrestert, og hun brukte ni måneder i et skolehjem der hun var kirkens organist og «lærte mye god musikk», blant annet gospel.

Etter å ha blitt løslatt, var Sill en stund elev ved San Fernando Valley Junior College med hovedfag i kunst. Hun spilte også piano i skolens orkester og jobbet i en pianobar. På et tidspunkt mellom 1963 og 1965 (avhengig av kilde), døde moren hennes, og hun forlot college og flyttet ut av sin stefars hjem. Hun begynte å bruke LSD og andre rusmidler, flyttet inn med en LSD-forhandler og ble med i en jazztrio.

I april 1966 giftet Sill seg med pianisten Robert Maurice «Bob Harris».
Paret bodde i Las Vegas en stund, men begge utviklet avhengighet av heroin i løpet av få måneder. Da Sill flyttet tilbake til California tydde hun til sexarbeid, svindel, og sjekkforfalskning for å finansiere sitt narkotikaforbruk. Narkotika- og falskneriforbrytelser sendte henne til fengsel, og der fikk hun vite at hennes bror Dennis plutselig hadde dødd. Da hun kom ut, begynte hun å jobbe som låtskriver.

## Referanser


## Eksterne lenker
* 
*
Med døden i helene (1967)

***Med døden i helene*** (orig: Bersaglio mobile) er en italiensk spion-thriller fra 1967 regissert av Sergio Corbucci, med Ty Hardin i hovedrollen.

## Handling
En mann ved navn Jason er på flukt fra politiet i Athen. Men han kommer i besittelse av en mikrofilm som er ønsket av både kriminelle gjenger og av myndighetene.

## Medvirkende
* Ty Hardin: Jason 
* Michael Rennie: Clark 
* Paola Pitagora: Greta 
* Vittorio Caprioli: Billy 
* Gordon Mitchell: Albanese 
* Graziella Granata: Rumba

## Referanser


## Eksterne lenker
*
Clemente Fracassi

**Clemente Fracassi** (født 5. mars 1917 i Vescovato, Italia, død 2. februar 1993) var en italiensk filmregissør, filmprodusent og manusforfatter.

## Filmografi i utvalg
* 1947 – *Leve i fred* (produksjonssjef)
* 1948 – *Uten barmhjertighet* (produsent)
* 1948 – *[[Flukten til Frankrike]]* (produksjonssjef)
* 1949 – *[[Møllen i Po]]* (produksjonssjef)
* 1949 – *Romanticismo* (regi)
* 1952 – *Sensualità * (regi)
* 1953 – *Aida* (regi)
* 1953 – *[[Med døden i helene (1967)|Med døden i helene]]* (produsent, produksjonssjef)
* 1960 – *[[Det søte liv]]* (produksjonssjef)
* 1963 – *[[8½]]* (produksjonssjef)
* 1965 – *[[Julietta og åndene]]* (produsent)

## Referanser


## Eksterne lenker
*
Wadi Gharandel

**Wadi Gharandel** er en wadi i det vestlige Sinai i Egypt, knyttet til det gammeltestamentlige Elim, som var det fjerde sted der  israelittene slo leir under deres utferd fra slavekåret i Egypt.

Beduinenes tradisjoner taler om *'flash floods* i Wadi Gharandel, noe som kanskje kunne minne om skildringen av vannet som vender tilbake til Rødehavet, den hendelse som skildres i Annen Mosebok straks israelittene hadde krysset gjennom det tørrskodd. Edward Henry Palmer, som var sekretær for  Palestine Exploration Fund og som deltok i organisasjonens geografiske undersøkelser (*Sinai Survey* i 1869, traff beduiner som beskrev slike oversvømmelser. 

## Referanser
Elim

**Elim** nevnes i Bibelen som et av leirstedene for israelittene under utferden fra Egypt.

Elim ligger på Sinaihalvøyas vestre side, trolig ved Wadi Gharandel et sted der det er en oase 100 km sørøst for Suez. Ifølge 4. Mosebok 33,9 var det ved Elim tolv kilder og sytti palmer, og der slo israelittene leir etter å ha vandret fra Mara cirka 25 kilometer lenger nord. Fra Elim fortsatte de til neste leir ved Sivsjøen der folket ble mettet med vaktler og manna (2. Mos 16,13).

Mange kirker og kapeller, særlig innen pinsebevegelsen og vekkelsesbebegelsen generelt, bærer dette navn.

## Kilder
* Andre Mosebok 15,27. 
* Fjerde Mosebok 33,9.

## Litteratur
* Jaroslav Tkáč: Elis 4. I: *Paulys Realencyclopädie der classischen Altertumswissenschaft* (RE). Band V,2, Stuttgart 1905, Sp. 2433.
SimEarth

***SimEarth*** er et livssimulatorspill, designet av Will Wright, der spilleren kontrollerer utviklingen av en planet. Spillet ble utgitt i 1990 av Maxis. Versjoner ble laget for Apple Macintosh, Commodore Amiga, IBM PC, SNES, Sega Mega-CD og TurboGrafx-16. Det ble også senere utgitt igjen til Wii Virtual Console.

## Oversikt
I *SimEarth*, kan spilleren endre planetens atmosfære, temperatur, landmasser, etc., og deretter plassere ulike former for liv på planeten, og se dem utvikle seg. I «Random Planet»-innstillingen, er spillet et «programvareleketøy», uten noen mål å fullføre. Den store (og vanskelige) utfordringen er å utvikle levende liv og en avansert sivilisasjon. Utviklingsstadiene av planeten kan bli gjenopprettet, og gjentatt, helt til planeten «dør» ti milliarder år etter skapelsen dens, som er den estimerte tiden når Solen vil bli en rød kjempe og drepe all planetens liv.

## Referanser
Vitenskapsåret 1623

**Vitenskapsåret 1623** er en oversikt over hendelser, prisvinnere, fødte og avdøde personer med tilknytning til vitenskap i 1623.

## Astronomi
* 3. februar − Galileo Galilei får tillatelse til å publisere essayet «il Saggiatore nel quale con bilancia esquisita et giusta si ponderano le cose contenute nella libra astronomica et filosofica di Lotario Sarsi» (*essayisten som med utsøkt tyngde vurderer riktigheten av innholdet i de astronomiske og filosofiske bøkene til Lotario Sarsi*), med polemikk mot jesuitten Orazio Grassi riktige påstand at kometene var fysiske objekter.

## Teknologi
* Wilhelm Schickard sender en tegning av an regnemaskin i et brev til Kepler. Maskinen ble aldri bygget, og hadde vesentlige designfeil.  Andre som forsøkte lignende maskiner på 1600-tallet var Tito Livio Burattini, Samuel Morland og René Grillet, før Pascal lyktes i 1642.

## Fødsler
* 19. juni – Blaise Pascal (død 1662), fransk filosof, matematiker og fysiker.
* 9. oktober – Ferdinand Verbiest (død 1688), flamsk astronom.
* 28. oktober − Johann Grueber (død 1680), østerriksk astronom.
* Ukjent dato − Margaret Cavendish (død 1673), engelsk naturhistoriker.

## Dødsfall
* 24. desember − Michel Coignet (født 1549), belgisk matematiker og kartograf.
* Ukjent dato − Brice Bauderon (født 1540), fransk lege.

## Referanser
Frans Emil Wielgolaski

**Frans Emil Wielgolaski** (1931–2021) var en norsk botaniker.

Han studerte hagebruk ved Landbrukshøyskolen 1954–57. Eksamensoppgaven for graden cand.hort. omhandlet effekten av nattetemperatur, lysforhold og daglengde på blomstring og vekst hos ulike kultivarer av *[[Chrysanthemum]]*. Etter eksamen arbeidet han med hagebruk, og skrev og bearbeidet en rekke hagebøker for norske forhold. Samtidig drev han med forskning innen økologi, og han tok i 1964 magistergraden mag.scient. ved Universitetet i Oslo. Wielgolaski ble ansatt som vitenskapelig assistent ved Universitetet i Oslo i 1962, og arbeidet der det meste av karrieren. Han rykket opp til professor i 1993 og gikk av med pensjon i 2001.

## Referanser


## Litteratur
*
Den norske sjømannskirken (Albir-Villajoyosa)

**Sjømannskirken i Albir** er fra 1996 og ligger i L'Albir i Alfaz del Pi kommune, Spania. Sjømannskirken i Albir-Villajoyosa er en sjømannskirke med virksomhet ut fra to steder - Sjømannskirken i Albir (tidligere kalt Kirkesenteret), hvor sjømannskirkens ansatte har sine kontorer, har åpen café og hvor det meste av arrangement foregår, og Minnekirken ved Solgården helse- og feriesenter i Villajoyosa hvor det feires gudstjeneste hver søndag kl 11.

## Eksterne lenker
* 
* 
*  Liste over norske kirker
Nysnø Klimainvesteringer

**Nysnø Klimainvesteringer AS** er et norsk statsaksjeselskap stiftet i 2017 med hovedkontor i Stavanger. Selskapet ble stiftet som **Fornybar AS** og skiftet navn til Nysnø Klimainvesteringer i 2018. 

Selskapets vedtektsfestede formål er å bidra til reduserte klimagassutslipp gjennom investeringer, på kommersielt grunnlag, rettet mot ny teknologi i overgangen fra teknologiutvikling til kommersialisering.

Nysnø Klimainvesteringer er heleid av staten, og eierskapet forvaltes av eierskapsavdelingen i Nærings- og fiskeridepartementet. Næringsministeren utgjør selskapets generalforsamling.

Administrerende direktør er Siri Kalvig.

I september 2019 vedtok Patentstyret at varemerkeregistreringen av Nysnø er egnet til å forveksles med registrering av, og krenker varemerkeretten til, investeringsfondet Snö. Patentstyrets vedtak ble opprettholdt av Klagenemnda for industrielle rettigheter. I ettertid inngikk partene et forlik om den videre bruken av navnet.

## Referanser


 



## Eksterne lenker
*
Verdenscupen i hurtigløp på skøyter 2009/10 – Verdenscup 2 – 1000 meter kvinner

**[[Verdenscupen på skøyter|Verdenscup]] nummer to i [[Verdenscupen i hurtigløp på skøyter 2009/10|sesongen 2009/10]] i [[hurtigløp på skøyter]] for kvinner på 1 000 meter** i Thialf i Heerenveen, Nederland søndag den 15. november 2009.

Distansen ble vunnet av canadiske Christine Nesbitt på 1.15,47 foran de to nederlandske løperne Annette Gerritsen på andreplass og Natasja Bruintjes på tredjeplass. Gruppe B ble vunnet av nederlandske Laurine van Riessen på 1.17,67 foran polske Katarzyna Bachleda-Curuś på andreplass og norske Hege Bøkko på tredjeplass.

## Medaljevinnere

## Resultater

## Funksjonærer
* Overdommer var Daniel Cabelduc, Sverige.
* Startere var Jirku Jääskeläinen, Finland for gruppe A og Wim Boerdijk, Nederland for gruppe B.

## Referanser




## Eksterne lenker
* Menyside for parsammensetning og resultater på live.isuresults.eu.
** Gruppe A : Parsammensetning, passerings- og rundetider i parrekkefølge, resultater og analysediagram for rundetider på live.isuresults.eu.
** Gruppe B : Parsammensetning, passerings- og rundetider i parrekkefølge, resultater og analysediagram for rundetider på live.isuresults.eu.
* Resultater for gruppe A og gruppe B på www.ISU.html.infostradasports.com
* Resultater på www.SpeedSkatingStats.com (engelsk) og på www.SchaatsStatistieken.nl (nederlandsk).
* Resultater for gruppe A og for gruppe B på www.SpeedSkatingNews.info på engelsk.
** Bilder fra gruppe A og for gruppe B på SpeedSkatingPhotos.info/DesgPhoto.com
* Resultater for gruppe A og for gruppe B på SpeedskatingResults.com på engelsk
* Resultater for gruppe A (med ''uavhengig eget poengsystem'') og for gruppe B på www.The-Sports.org på engelsk
Floridalønn

**Floridalønn** (*Acer floridanum*, tidligere *Acer barbatum*) er en nordamerikansk art i lønneslekten. Den er nært beslektet med sukkerlønn og regnes ofte som underarten *Acer saccharum* subsp. *floridanum*.

Den er mindre enn sukkerlønn. Bladene er sølvhårete på undersiden, og de er mindre og dypere innskåret, ikke ulik den europeiske arten naverlønn. Samaraene er mindre, og barken er hvitere.

Utbredelsen er usammenhengende i Sørstatene fra sørøstlige Virginia sørvestover gjennom Nord- og Sør-Carolina og Georgia til nordvestlige Florida. Den finnes videre vestover gjennom Alabama, Mississippi og Louisiana til østlige Texas, og nordover gjennom Arkansas til østlige Oklahoma. Isolerte bestander forekommer langs Floridas golfkyst og ett sted i sentrale Oklahoma.

Floridalønn vokser på næringsrik jord sammen med ambratre, pileik, rødlønn, tulipantre, ask, vasseik, *[[Celtis laevigata]]*, alm, blomsterkornell, amerikaagnbøk, virginiaeiner, rød morbær, rødeik, svinehickory, *[[Amerikasølvlind|Tilia caroliniana]]*, *[[Sabal palmetto]]* og virakfuru.

## Litteratur
* 
* 
* 

## Eksterne lenker
*
Minecraft Earth

***Minecraft Earth*** var et utvidet virkelighet- og sandkasse-mobilspill utviklet av Mojang basert på videospillet *[[Minecraft]]*. Det ble først annonsert i mai 2019, og gitt ut globalt den 11 Desember 2019 som et free-to-play-spill på både Android- og iOS-telefoner. Spillet ble lagt den 30 Juni 2021

***Spillet***

Lik det opprinnelige *Minecraft*, er *Earth* sentrert rundt å bygge strukturer, samle ressurser, laging og utforskning. Spillere kan bygge strukturer man kan se med utvidet virkelighet i samarbeid med andre spillere, samle ressurser gjennom å trykke på «tappables» i spillets kart og få tilgang til «Adventure», som kanskje kan være et puslespill eller en bestemt oppgave, eller en virtuell beliggenhet med fiendtlige enheter å beseire. Eventyrene belønner spillere med rubiner. Samarbeidskonstruksjon blir gjort på «byggeplater», og spillerne kan dele kopier av sine ferdige strukturer. *Earth* har også et progresjonssystem med nivåer og erfaringspoeng.

*Earth*'s spillregissør Torfi Olafsson sa at *Earth* ville ta hensyn til fysisk natur, slik som trær og vann inn i den virtuelle verden.

## Utvikling og lansering
*Minecraft Earth* får informasjon om kart fra databasen til OpenStreetMap, er bygget på Microsofts Azure PlayFab-plattform og bruker Azure Spatial Anchors for AR-funksjonen. Spillet skal være gratis å spille, og støtter Android- og iOS-smarttelefoner. *Earth* ble bygd på Bedrock-motoren, den samme spillmotoren bruk på standard *Minecraft*, men Olafsson sa at *Earth* var en «tilpasning» og «ikke en direkte oversettelse». I henhold til *Minecrafts* kreativregissør Saxs Persson, vil spilleres samhandling med omgivelsene deres gi utviklere data om det omkringliggende miljøet, noe som vil føre til ytterligere plassering av «Adventures» og en forbedring i Spatial Anchors-teknologien.

Under Electronic Entertainment Expo 2015, avdukets Microsofts HoloLens-team en augmented reality-versjon av *Minecraft*. 8. mai 2019, ble en teaser-trailer lagt ut som viste augmented reality-versjoner av *Minecraft*-enheter. Den 17. mai, *Minecraft*'s 10-årsjubileum, ble *Earth* offisielt annonsert. Microsoft har annonsert registreringer for en lukket beta sommeren 2019, og hadde til hensikt å lansere spillet i en gradvis utrulling.

## Referanser


## Eksterne lenker
* 
*
Svartlønn

**Svartlønn** (*Acer nigrum*) er en nordamerikansk art i lønneslekten. Den er nært beslektet med sukkerlønn og regnes ofte som underarten *Acer saccharum* subsp. *nigrum*.

Det er et løvfellende tre som blir 200 år gammelt og 21–34 m høyt med en stammediameter på mer enn 100 cm. Bladene skiller seg fra sukkerlønn ved som regel ha tre lapper, bladrand med få eller ingen tenner og en underside som er sølvhåret. Barken er svartere med dypere furer.

Utbredelsen strekker seg fra New England, New York og sørlige Québec vestover gjennom sørlige Ontario til sentrale Michigan, nordlige Wisconsin og sørøstlige Minnesota. Videre finnes den sørover til nordøstlige Kansas og Missouri og østover i Tennessee til vestlige Nord-Carolina, Virginia, Vest-Virginia, Maryland, Pennsylvania og New Jersey. Arten vokste i Delaware, men er utdødd der. 

Den er tilpasset et tørrere og varmere klima enn sukkerlønn og finnes lenger vest på prærien, men de to artene vokser side om side i store deler av utbredelsen. I øst danner svartlønn skog sammen med amerikabøk, tulipantre, svartlind, sukkerlønn, gul hestekastanje, rødeik, kviteik og kanadahemlokk. Langs elvene på prærien vokser den sammen med svartlind, rødalm og kvitalm. Undervegetasjonen varierer fra sted til sted og omfatter blant annet *[[Dirca palustris]]*, korsved, arter i bjørnebærslekta, hyll, kryparalia, amerikatrollbær, *[[Smilax]]*, *[[Asimina triloba]]*, *[[Lindera benzoin]]* og giftsumak.

Trevirket brukes på samme måte som hos sukkerlønn. Sevjen kan brukes til å lage lønnesirup.

## Litteratur
* 
* 

## Eksterne lenker
*
VM i kurvball 2019

**VM i kurvball 2019** var det 11. verdensmesterskapet i kurvball, og ble arrangert i Durban, Sør-Afrika fra 1. til 10. august 2019.

Regjerende mester Nederland vant mesterskapet for tiende gang, etter å ha slått Belgia 31&ndash;18 i finalen. Kinesisk Taipei tok bronsemedaljen, etter å ha slått Kina 25&ndash;16 i bronsefinalen. 

## Gruppespill
### Gruppe A

------------

------------

-----------

### Gruppe B

------------

------------

-----------

### Gruppe C

------------

------------

-----------

### Gruppe D

------------

------------

-----------

### Gruppe E

------------

------------

-----------

### Rangering av fjerdeplass

## Sluttspill
### Plasseringskamper om 17.- til 20.-plass

---------

----------

---------

;Kamp om 19.-plass

;Kamp om 17.-plass

### Åttendedelsfinaler

-------

---------

---------

----------

--------

----------

--------

----------

### Plasseringskamper om 9.- til 16.-plass

---------

----------

---------

-----------

#### Plasseringskamper om 13.- til 16.-plass

-------

;Kamp om 15.-plass

;Kamp om 13.-plass

#### Plasseringskamper om 9.- til 12.-plass

---------

;Kamp om 11.-plass

;Kamp om 9.-plass

### Kvartfinaler

---------

----------

---------

-----------

### Plasseringskamper om 5.- til 8.-plass

-----------

;Kamp om 7.-plass

;Kamp om 5.-plass

### Semifinaler

-----------

### Bronsefinale

### Finale

## Plassering og statistikk

### Sluttplassering

## Referanser


## Eksterne lenker
* VM i kurvball 2019
* IKFs nettside
Ragnhild Væring Teigen

**Ragnhild Væring Teigen** (født 13. oktober 1877 i Kristiania, død 6. desember 1966) var en norsk fotograf og dukkemaker. Hun var datter av fotograf Olaf Martin Peder Væring og Emma Sofie Fredriksen, og halvsøster av Alf Væring.

Teigen var elev ved Statens håndverks- og kunstindustriskole fra 1891 til 1906. Hun begynte tidlig som medhjelper hos faren, som ønsket at hun skulle bli fotograf og overta firmaet. Ved hans død i 1906 ble det også hun som arvet det. Hun hadde imidlertid nevøen Ragnvald Væring som medhjelper, og han hadde allerede før gamle Værings død gjort seg sterkt gjeldende i ledelsen av firmaet.

Ragnhild Væring giftet seg  med fotograf Karl Teigen i 1907, de fikk senere datteren Marit og sønnen Per. Da hun giftet seg gikk hun ut av firmaet og ektefellen kom inn i hennes sted og drev det sammen med Ragnvald Væring frem til 1936. Da skilte de lag, Væring fortsatte det gamle firmaet mens Teigen startet sitt eget; Teigens Fotoatelier.

Ragnhild Væring Teigen var kunstnerisk begavet, tegnet, malte, modellerte, og laget dukker med en helt spesiell teknikk, for eksempel av kjente personer, eventyrskikkelser med mere. En del av disse er i Norsk Folkemuseums samling. På sine eldre dager laget hun også bilder med en kombinasjon av applikasjon/collage/tegning.

Hun er gravlagt på Grefsen kirkegård i Oslo.

## Referanser


 
 
 


## Litteratur
* 

## Eksterne lenker
* 
*
Jan Matouš

**Jan Matouš** (født 30. mai 1961) er en tsjekkisk tidligere skiskytter som konkurrerte for Tsjekkoslovakia. Han tok bronse på normaldistansen i VM i skiskyting 1987 i Lake Placid. Matouš var også med på Tsjekkoslovakias lag som tok sølv i lagkonkurransen i VM i skiskyting 1990 i Minsk.

## Resultater
Kilde: Skisport365.com
### Olympiske leker

### Verdensmesterskap
*2 medaljer (1 sølv, 1 bronse)*

### Verdenscupseire
*2 seire (2 på 20 km)*

## Referanser


## Eksterne lenker
* 
*Jan Matouš hos skisport365.com
Anders Håseth

**Anders Håseth** (født 14. september 1968) er en norsk tidligere tennisspiller. Per dags dato er han lagkaptein av Norges herrelandslag i tennis.
__notoc__
Han vant tre NM-gull i perioden 1990–1995. Han vant kongepokalen i 1990 og 1991.

## NM-gull

## Se også
* Norgesmesterskapet i tennis

## Referanser


## Kilder
* 

## Eksterne lenker
* Profil hos Norges Tennisforbund
Per-Erik Karlsson

**Per-Erik Viking Karlsson** (født 1977) er en norsk forretningsmann og tidligere tennisspiller.

Han vant fire NM-gull i perioden 1997–2000. Han vant kongepokalen i 2000.

## NM-gull

## Forretningsvirksomhet

Sammen med tennisspillerne Christian Ruud og Ola Bentzen etablerte Karlsson i 2012 investeringsselskapet KBR Capital Partners. Selskapet forvaltet titalls millioner kroner for norske investorer, men i 2020 ble selskapet begjært tvangsavviklet, og investorene fryktet at alle deres penger var tapt.

## Se også
* Norgesmesterskapet i tennis

## Referanser


## Kilder
* 

## Eksterne lenker
* Profil hos Norges Tennisforbund
Sannhets- og forsoningskommisjon

En **sannhets- og forsoningskommisjon** eller **sannhetskommisjon** er en statlig organisasjon som gransker urett begått mot grupper i befolkningen slik at forsoning skal kunne skje.

Sannhets- og forsoningskommisjonen (1995–1998) i Sør-Afrika er et internasjonalt forbilde. Peru hadde en sannhets- og forsoningskommisjon fra 2001 til 2003. 

I 2018 nedsatte Stortinget Sannhets- og forsoningskommisjonen for å granske fornorskingspolitikk og urett overfor samer, kvener og norskfinner.

## Referanser
Kristoffer Sivertsen

**Kristoffer Sivertsen** (født 23. november 1988 i Stavanger) er en norsk advokat, siviløkonom og politiker (FrP). I Stortingsvalget 2025 ble han valgt inn for Rogaland. 

## Utdannelse
Sivertsen er utdannet jurist fra Universitetet i Bergen og fikk advokatbevilling. Han har også gjennomført Washington Semester Program i International Law & Organizations ved American University i Washington DC, USA. Ved vårsemesteret 2019 fullførte han en mastergrad i økonomi og administrasjon (siviløkonom) ved Handelshøgskolen ved Universitetet i Stavanger. Masteroppgaven omhandlet innovasjon i norske forretningsadvokatfirma.

## Juristkarriere
Sivertsen var i 2018 medforsvarer i Oslo tingrett i en profilert straffesak som omhandlet leterefusjonsordningen på norsk sokkel. Som advokat har han i tillegg spesialisert seg i arbeidsrettspørsmål.

Etter at FrP våren 2020 gikk ut av Solberg-regjeringen, der Sivertsen hadde vært statssekretær, tiltrådte han som da yngste partner i Elden advokatfirma.

## Politiske verv

### Statssekretær
I mai 2019 ble han utnevnt til statssekretær i Justis- og beredskapsdepartementet for justis- og innvandringsminister Jøran Kallmyr; hans periode som statssekretær endte da FrP gikk ut av Erna Solbergs regjering våren 2020.   

### FrPs sentralstyre
På FrPs landsmøte i april 2022 ble han valgt som sentralstyremedlem , og gjenvalgt i 2024.   

### Lokalpolitikk i Rogaland
I 2015-2020 var han leder av Stavanger Fremskrittsparti.

I perioden 2019–2023 ble han valgt som medlem til Stavanger bystyre og vara til Rogaland fylkesting. Tidligere hadde han vært medlem av utvalg for oppvekst og utdanning i samme kommune. I tillegg var han politisk nestleder i Rogaland FrP fra 2023 frem til 2024.    

Sivertsen er leder av utvalg for by- og samfunnsutvikling, formannskapsmedlem, og medlem av bystyret i Stavanger i bystyreperioden 2023–2027.   

Etter forhandlingene ved valget i Stavanger i 2023, kunngjorde Sivertsen og Stavanger FrP at de har fått gjennomslag for å fjerne all eiendomsskatt i kommunen i løpet av bystyreperioden, og at bolig og fritidsboliger blir fri for eiendomsskatt ifra 2025.  

Sivertsen var også en sterk forkjemper for å bryte opp gradsforskriften, og tillate etablering av master i rettsvitenskap blant annet ved BI og UIS, og fikk gjennomslag for en resolusjon om dette på FrPs landsmøte.  

## Referanser


## Eksterne lenker
*
Fernando Aramburu

**Fernando Aramburu** (født 1959 i San Sebastián) er en spansk forfatter. Han er utdannet filolog og har undervist i spansk språk i Tyskland siden 1985. Han har gitt ut en rekke romaner og blir sett på som en av de viktigste samtidsforfatterne av spansk litteratur. Romanen *Patria* kom i 2016, den norske oversettelsen, *Fedreland*, i 2019. Det er en roman om Baskerlands kamp for selvstendighet, om terror og hvordan dette påvirker samfunn og mennesker. Den er solgt til 22 land pr. 2019 og har solgt nærmere en million eksemplarer på spansk. For denne romanen mottok Aramburu en rekke priser, blant annet Premio Nacional de Narrativa fra Det spanske kulturdepartementet (2017).  

## Referanser


## Eksterne lenker
* 
*
Dyp læring

**Dyp læring** (engelsk: **deep learning**) er en læreprosess som en bruker til å trene opp dataalgoritmer ved hjelp av såkalte kunstige nevrale nettverk (også kjent som «nevrale nettverk»). Dybden i dyp læring viser til at de kunstige nevrale nettverkene har mange lag av beregningsenheter, såkalte nevroner. Data må gjennomgå mer enn to lag med ikke-lineære transformasjoner for at læringa og det nevrale nettverket kan karakteriseres som dypt.

Dyp læring er en sentral metode innen maskinlæring – hvor det er et prinsipp at datamaskiner skal tilegne seg kunnskap og lære om noe de ikke vet eller kan fra før fra de data de blir tilført. Dyp læring er basert på et sett med algoritmer som forsøker å modellere abstraksjoner i data på høynivå ved å bruke mange beregningslag med komplekse strukturer, som består av affine og ikke-lineære transformasjoner. Læreprosessen kan være styrt (også kalt veiledet, eller på engelsk: supervised), halv-styrt (delvis veiledet) eller ikke-styrt (ikke-veiledet). Dyp læring har hatt en stor innvirkning på områder som bildeklassifisering, datamaskinsyn (engelsk: computer vision), språkbehandling, biostatistikk og lydgjenkjenning. Metodikken står bak en stor andel av nyvinningene det siste tiåret innen kunstig intelligens.

## Litteratur
*  

## Referanser


## Eksterne lenker
* Aftenposten - Dyp læring: Slik har maskinene begynt å lære som oss
Katrin Kallsberg

**Katrin Kallsberg** (født 30. juli 1967) er en færøysk overlege og politiker (Tj.). Hun har vært innvalgt på det færøyske Lagtinget siden 2015, og leder Lagtingets velferdskomité.

Hun er datter av kommunelege Kaj Kallsberg og fysioterapeut Olga Kallsberg (født Debes). De bodde i Danmark frem til hun var seks år gammel, og hun vokste siden opp på Eiði og i Tórshavn på Færøyene. Hun gikk gymnaset i Tórshavn og studerte medisin ved Københavns Universitet. Hun har spesialisering i gynekologi og obstetrikk fra Norge. I 2002 kom hun tilbake til Tórshavn, hvor hun siden har blitt overlege ved gynekologisk ambulatorium ved Landssjúkrahúsið.

I 1995 giftet hun seg med Poul Henrik Poulsen, sønn av tidligere landsstyremedlem og lagtingsmann Tórbjørn Poulsen. De bosatte seg i Tórshavn og fikk to barn. Ektemannen døde av kreft i 2005.

## Referanser
Knut Helge Harstad

**Knut Helge Harstad** (født 1943) er en norsk lokalpolitiker fra Høyre. Han var ordfører i Ørskog kommune i Møre og Romsdal fra februar 2017 til kommunen ble sammenslått til den nye storkommunen Ålesund 1. januar 2020. Han tok over som ordfører etter at forgjengeren Karen Simonnes Aanes trakk seg fra samme tid. Harstad var også ordfører i kommunen fra 1995 til 2003.

## Referanser
4. etappe av Tour of Norway 2019

**4. etappe av [[Tour of Norway 2019]]** gikk fra Arendal til Sandefjord den 31. mai 2019 og var 224 km lang.

## Resultater

## Øvrige stillinger etter etappen

## Eksterne lenker
*